Фарида Тұяқова, облыстық тілдерді дамыту женіндегі басқарманың бас маманы

Тәуелсіздік айнасы

Тәуелсіздіктің 25 жылдығына орай облыстық тілдерді дамыту жөніндегі басқарма және мемлекеттік мұрағат ұйымдастырған "Өңірдің ұлттық келбеті - тәуелсіздік айнасы" атты семинарға қалалық, аудандық мәдениет және тілдерді дамыту бөлімдерінің мамандары, жергілікті өлкетанушылар, облыстық мәдениет, мұрағаттар және құжаттамалар басқармасының қызметкерлері, М.Қозыбаев атындағы СҚМУ оқытушылары, сондай-ақ, мектеп мұғалімдері қатысты. Жиналғандарға ономастикалық жұмыс бөлімінің басшысы Е.Сұлтанов "Өңіріміздің ұлттық келбеті - тәуелсіздік айнасы", филология ғылымдарының кандидаты З.Тайшыбай "Солтүстік Қазақстан облысы ономастикасының көкейкесті мәселелері" тақырыбында баяндамалар оқыды. Бұдан бөлек, ономастикалық комиссияның қызметі, облыстың мәдени ескерткіштері, "Заман таспасы" порталының жұмысы туралы да сөз болды.
Семинарға қатысушылар ономастика саласындағы мәселелер жөнінде пікір алмасты.

